**Hvordan søke studiestøtte fra K-stud til organisert opplæring**

K-stud (Kristelig studieforbund) er en frivillig organisasjon og et offentlig godkjent studieforbund med en visjon om å skape gode læringsarenaer for troen og livet. Kursarrangører/studiegrupper som tilhører en av våre medlemsorganisasjoner, kan søke studiestøtte til all organisert opplæring for voksne (14+) fra K-stud. Les mer om K-stud og tilskuddsordningene her: [www.k-stud.no](http://www.k-stud.no)

**Kriterier for å søke K-stud om kursstøtte:**

- Studieplan må være godkjent før kurset starter.

- Det må være minst 4 kurstimer.

- Det må være minst 4 deltakere som fullfører kurset.

- Det kan søkes dispensasjon fra kravet om minst 4 deltakere ved særlige tilfeller.

- Deltagerne må fylle 14 år inneværende år eller eldre (du trenger derfor kun årstall i listene).

- Før frammøteliste underveis.

- Alle deltakerne må få tilbud om kursbevis.

Fellesprogram som show, gudstjeneste, konserter og lignende telles ikke som kursvirksomhet.

En fullstendig oversikt over tilskuddsordningene og regelverket finner du her: <https://www.k-stud.no/kategori/tilskudd/>

**Søknad sendes via K-studs søknadsportal som du finner her:**

<https://tilskudd.studieforbund.no>

**Før kursstart**

Lag eller finn en passende studieplan. Du kan finne forhåndsgodkjente standard studieplaner på K-stud sine sider. Vi anbefaler spesielt kor og andre sang/musikkgrupper og bibelgrupper å bruke disse. Da trenger man IKKE å søke om egen godkjennelse på forhånd. Husk å lage deltakerlister med alle påmeldte deltakere. Dette kan gjøres i søknadsportalen når du oppretter tilskuddssøknad. Du må ha med navn, bostedets postnummer, fødselsår, kjønn.

**I etterkant av kurs**

Opprett tilskuddssøknad i søknadsportalen (dersom du ikke har gjort det allerede). Før inn deltakere, samlinger og oppmøte og annen info som det bes om.

**Søknadsfrist**

Søknadsfrist for tilskudd er 3 måneder etter avsluttet kurs. For kurs avsluttet etter 30. september er fristen 15. januar året etter.

**Kontroll av kurs**

Når du sender inn søknaden, signerer du på at kurset eller annen opplæring er gjennomført etter reglene, og bekrefter at opplysningene i søknaden er korrekte. Du er ansvarlig for å kunne dokumentere kurset med troverdig dokumentasjon. Hver måned trekker K-stud ut noen tilfeldig utvalgte kurs for internkontroll. De ringer deltakere og spør om de har deltatt, og stiller noen kontrollspørsmål om kurset.

**Hjelp å få**

Det er lagt opp til at det skal være en enkel sak å søke om støtte. Ta ellers kontakt med K-stud på tlf. 400 005 10 eller e-post: post@k-stud.no for hjelp til søknadsskjema eller andre spørsmål.

